**תקנון פעילות רשת אגאדיר - יורו 2021**

1. **הגדרות**

# למונחים המפורטים להלן תינתן המשמעות שלצידם:

|  |  |
| --- | --- |
| פריסיליה יזמות בע"מ | **"הרשת" או  "אגאדיר"** |
| פעילות אשר תיערך על ידי הרשת וטובורג במהלך תקופת הפעילות בלבד, במסגרתה מספר מוגבל של משתתפים כמפורט להלן, עשויים לזכות בהטבות/פרסים מהרשת וטובורג, והכל בהתאם ובכפוף להוראות בתקנון זה. | **"פעילות"** |
| כל אדם אשר במהלך תקופת הפעילות, ביצע את כל הפעולות המפורטות בסעיף ‎4.2 להלן ואשר עומד בכל הוראות תקנון זה. כל משתתף רשאי להשתתף בפעילות פעם אחת בלבד. | **"משתתף"** |
| התקופה שתחילתה ביום **13.6.21** וסיומה ביום **11.7.21** בשעה 23:59.  מובהר בזאת, כי כל סטורי שיועלה על ידי משתתף ויתויג בהתאם להוראות תקנון זה להלן לאחר תום תקופת הפעילות לא יהיה זכאי להשתתף בפעילות. הרשת רשאית לשנות את תקופת הפעילות, להאריך או לקצר או לבטל באופן מוחלט איזה מהאמורים לעיל, הכל בהתאם לעדכונים שתפרסם על פי שיקול דעתה. | **"תקופת הפעילות"** |
| אפליקציה לשיתוף מידע, תמונות וסרטונים שכתובתה: https://www.instagram.com/; רשת חברתית אינטרנטית לשיתוף מידע, תמונות וסרטונים (לרבות תמונות/סרטונים המועלים תחת הפיצ'ר STORY ברשת האינסטגרם ("**סטורי**")). | **"אפליקציית איסנטגרם"** או **"אינסטגרם"** |
| יישום באפליקציית אינסטגרם לשיתוף תמונות וסרטוני וידאו קצרים, במסגרתו ניתן גם לתייג עמודי/דפי אינסטגרם נוספים. | "**סטורי**" |
| זכאות להזמנת הפוד טראק של הרשת ("**פוד טראק**") לאירוע של **עד** 50 משתתפים, במסגרתו הפוד טראק ואנשי צוות של הרשת יגישו למשתתפים ארוחת המבורגרים הכוללת צ'יפס, שתיה קלה ובירות (לגילאי 18+). מובהר כי ההטבה הנ"ל כפופה לאפשרות הטכנית של הפוד טראק לשהות בפועל במתחם האירוע, והכל בהתאם להוראות ותנאי הרשת בקשר עם הזמנת הפוד טראק.  הרשת רשאית להחליף את ההטבה בהטבה אחרת, שוות ערך, לפי שיקול דעתה הבלעדי. | "**ההטבה הראשונה**" |
| 2 שוברים המונפקים באתר המתנות והשוברים של חברת בייי מי בע"מ ("**Buy Me**") מסוג "סופר שובר" (או כל שובר דומה/משיק אחר המשווק על ידי Buy Me). כל שובר יהיה בסך של 2,500 ₪ (כולל מע"מ). תוקף השוברים יהיה בהתאם להוראות הדין.  הרשת רשאית להחליף את ההטבה בהטבה אחרת, שוות ערך, לפי שיקול דעתה הבלעדי. | "**ההטבה השנייה**" |
| 3 מקררי טובורג ממותגים ו-24 יחידות של בקבוקי טובורג רד 300 מ"ל  הרשת רשאית להחליף את ההטבה בהטבה אחרת, שוות ערך, לפי שיקול דעתה הבלעדי. | "**ההטבה השלישית**" |
| תקנון הפעילות שלהלן. | **"התקנון" או "תקנון זה"** |

1. **פרשנות**
   1. המבוא לתקנון מהווה חלק בלתי נפרד ממנו.
   2. בכל מקרה של סתירה או אי התאמה כלשהי בין הוראות תקנון זה לפרסומים אחרים כלשהם בדבר הפעילות, לרבות פרסומים באחד מסניפי הרשת, באתר הרשת, בעמוד הפייסבוק או האינסטגרם של הרשת ו/או כל פרסום של טובורג, למעט הודעה כאמור על שינוי תנאי התקנון, תגברנה הוראות תקנון זה לכל דבר ועניין.
   3. הכותרות שניתנו לתקנות בתקנון זה, נועדו לנוחות הקריאה של התקנון בלבד ואין ליתן להן כל משמעות לצורך הבנתו ופרשנותו של תקנון זה.
   4. בתקנון זה השימוש הינו בלשון זכר ובלשון יחיד לצורכי נוחות בלבד, וכולל גם פניה בלשון נקבה ורבים.
2. **כללי**
   1. ההשתתפות בפעילות כפופה להסכמת המשתתף לתנאי תקנון זה. משתתף, כאמור בתקנון זה, מצהיר ומתחייב כי הוא מסכים להוראות תקנון זה.
   2. על המעוניין להשתתף בפעילות להיות בן 18 לכל הפחות. תנאי זה הינו תנאי עקרוני להשתתפות בפעילות.
   3. המשתתף מצהיר כי ידוע לו, שלא ניתן לערער על תוצאות בחירת המשתתף/ים הזוכה/ים בפעילות. בחירת הזוכים בפילות הינה סופית, חלוטה, ואינה ניתנת לתביעה ו/או לערעור, ותתבצע לפי שיקול דעת הרשת בלבד.
   4. בכל מקרה בו יפר משתתף את הוראות תקנון זה או איזו התחייבות מהתחייבויותיו כלפי הרשת, תהיה הרשת רשאית לבטל השתתפותו או זכייתו (ככל וזכה). המשתתף מוותר מראש על כל דרישה, טענה ותביעה כנגד הרשת וכל מי מטעמה.
   5. הרשת שומרת לעצמה את הזכות להחליט על הפסקת הפעילות בכל שלב, מכל טעם שהוא, לרבות אך לא רק, חשש להטעיה, מספר מצומצם של משתתפים, מספר מצומצם של הצבעות וכיו"ב.
3. **תיאור כללי של הפעילות ואופן ההשתתפות בפעילות**
   1. משתתף אשר במהלך אחד מימי תקופת הפעילות יפעל בהתאם למפורט בסעיף ‎4.2 להלן, יהיה זכאי להשתתף בהגרלה על הפרס והפרס הנוסף.
   2. לצורך השתתפות בפעילות: (א) על המשתתף לעלות תמונה/סרטון מקוריים (באמצעות הסטורי של עמוד האינסטגרם של המשתתף) עם סממנים של הרשת באחד מסניפי הרשת המשתתפים בפעילות או לאחר ביצוע משלוח מהרשת ("**התמונה**" או "**הסטורי**"); (ב) **חובה** לתייג בסטורי את שני התיוגים הבאים: #AGADIREURO2020 ואת העמוד האינסטגרם @AGADIRBURGER.
   3. בעת ביצוע תיוג הסטורי על ידי המשתתף, מחלקת הדיגיטל של הרשת שומרת את הסטורי ו/או את צילומי המסך של הסטורי שהועלה.
   4. הרשת **רשאית** לשתף (לפי שיקול דעתה הבלעדי) בסטורי/ בעמוד האינסטגרם שלה את התמונה.
4. **בחירת הסטורי שיהיה זכאי לקבלת הטבה**
   1. בתום תקופת הפעילות, הרשת תבחר את המשתמשים שהעלו במהלך תקופת הפעילות סטורי באופן המקורי ביותר (לפי שיקול דעתה הבלעדי של הרשת) ויקבע משתתף אחד שיהיה זכאי להטבה הראשונה, משתתף אחד נוסף שיהיה זכאי להטבה השנייה ומשתתף אחד נוסף שיהיה זכאי להטבה השלישית.
   2. המשתתפים שיבחרו כזכאים להטבות יהיו המשתתפים שהעלו את הסטורי הכי מקורי/ מיוחד, לבחירת צוות השופטים (מחלקת הדיגיטל וניהול הרשת אגאדיר) ולפי שיקול דעתם הבלעדי. למשתתפים לא תהיה כל טענה ו/או תביעה ו/או דרישה כנגד הרשת ו/או מי מטעמה במידה והם לא נבחרו כזכאים לאיזה מההטבות, וידוע להם ששיקול הדעת בבחירת המשתתף הזכאי להטבה/ות הוא של הרשת בלבד.
   3. מימוש ההטבה הראשונה תיעשה על ידי המשתתף עד לתום 12 חודשים מתום טורניר הכדורגל "יורו 2021" לכל המאוחר, בתיאום מראש עם הרשת, על בסיס תאריך פנוי של הטראק פוד והכל בהתאם ובכפוף לשיקול דעתה של הרשת. לאחר מועד זה, המשתתף לא יהיה זכאי לקבל את ההטבה הראשונה, ולא תהיה לו כל טענה ו/או דרישה ו/או תביעה כנגד הרשת ו/או מי מטעמה.
   4. מימוש ההטבה השנייה תתבצע בהתאם לדין ולהוראות Buy Me בקשר עם מימוש השוברים (לרבות תוקף השובר).
   5. איסוף וקבלת ההטבה השלישית ידי המשתתף שיהיה זכאי להטבה כאמור, ייעשה עד ליום ה- 1.8.21 בתיאום מראש עם הרשת. לאחר מועד זה, המשתתף לא יהיה זכאי לקבל את ההטבה השלישית, ולא תהיה לו כל טענה ו/או דרישה ו/או תביעה כנגד הרשת ו/או מי מטעמה.
   6. כל משתתף זכאי להשתתף בפעילות פעם אחת בלבד.
   7. הרשת רשאית להגביל את הזכאים להשתתף בפעילות ו/או מספר המשתתפים בפעילות, הכל לפי שיקול דעתה הבלעדי ולמשתתף לא תהיה כל טענה ו/או תביעה ו/או דרישה כנגד הרשת בגין כך.
   8. מובהר כי הרשת אינה אחראית לפעילות התקינה של רשת האינטרנט ו/או של אפליקציית האינטסגרם, ולא תישא – בשום מקרה - בכל אחריות לנזק, הפסד או אובדן, מכל סוג שהוא, הנובע או הקשור עם השימוש באינטסגרם, לרבות כל כשל טכני, תקלה, הפסקה, עומס או כשל אחר, אשר ימנעו את השתתפותו ו/או זכייתו של המשתתף בפעילות.
5. **הצהרות והתחייבויות המשתתף**

המשתתף, מצהיר ומתחייב כלפי הרשת כי: (א) צילום התמונה והסטורי שהמשתתף יעלה (ואשר ישותף על ידי הרשת) מהווה מתן, ללא כל תמורה, של רישיון בלתי חוזר ובלתי ניתן לביטול, לרשת ו/או מי מטעמה, ללא הגבלת זמן ולמי **מטעמה** לפרסם ולעשות שימוש בתמונה/בסרטון (לרבות, ברשתות החברתיות, והכל לפי שיקול דעתה הבלעדי). ככל שתראה הרשת לנכון, הרשת תהא רשאית לפי שיקול דעתה הבלעדי ומבלי לקבל הרשאה נוספת מן המשתתף, לעשות שימוש מסחרי אחר בתמונה, לרבות העברתו לצדדים שלישיים ומתן רישיונות משנה בזכויותיה בתמונה על פי רישיון זה; (ב) הרשת או מי מטעמה לא יחויבו ולא יידרשו על ידי המשתתף או מי מטעמו בתשלום עמלה, תמורה או תמלוגים, מכל מין וסוג שהוא, בגין או בקשר עם שימוש הרשת בתמונה/בסרטון שהועלה במסגרת הסטורי של המשתתף, אף אם יפיקו הכנסה, טובת הנאה או כל תמורה ישירה או עקיפה, והמשתתף מוותר בזאת באופן בלתי חוזר על כל טענה, דרישה ותביעה בקשר עם האמור לעיל; ו- (ג) ידוע לו שהרשת רשאית (אך לא חייבת) לפרסם רק חלק מהתמונה/הסרטון אשר הועלה על ידי המשתתף במסגרת הסטורי, לפי שיקול דעתה המוחלט והבלעדי ראוי ומתאים לפרסום. כמו כן המשתתף נותן את הסכמתו לשינויים ולעריכת התמונה/הסרטון כאמור, לשינוי צבעה, עריכתה, גזירתה, הדבקתה, וביצוע כל פעולה אחרת וללא הגבלה, והוא מוותר על כל טענה בדבר פגיעה בזכויות, לרבות טענה בדבר פגיעה או הפרה של זכות מוסרית. מבלי לגרוע באמור לעיל, אין ולא תהיה למשתתף כל טענה כלפי הרשת וכל מי מטעמה על כל החלטה שלה לפרסם או לא לפרסם את התמונה/הסרטון, או כל חלק מהתמונה/הסרטון, והוא מבין ומסכים כי לרשת הזכות המלאה להחליט על פרסום התמונה/הסרטון או כל חלק מהתמונה/הסרטון או על אי פרסום אחד מהם, וכן על עיתוי הפרסומים.

1. **שונות**
   1. בהשתתפותו בפעילות מסכים, מאשר ומצהיר המשתתף ומי שמעוניין להשתתף בפעילות, כי קרא תקנון זה וכי הוא מקבל על עצמו את כל הוראותיו, וגם אם לא קרא את התקנון, הוא מסכים כי תקנון זה יחול עליו ויחייבו לכל דבר ועניין.
   2. תשומת ליבו של המשתתף מופנית לכך כי ייתכן ובמהלך תקופת ההגרלה יעודכן התקנון. התקנון המעודכן יהיה זמין באתר הרשת ובמשרדי הרשת וניתן יהיה לעיין בתקנון בתיאום מראש.
   3. מובהר בזאת כי משתתף לא יהיה זכאי בכל מקרה לקבל פיצוי מהרשת, ובכלל זאת לרבות אך לא רק, מקרים בהם יוכח כי רשלנות של הרשת מנעה ממשתתף מלהשתתף בפעילות או לזכות בהטבה.
   4. ההשתתפות בפעילות אינה כרוכה בתשלום כלשהו.
   5. הדין החל על תקנון זה וכל הנובע ממנו הוא הדין הישראלי בלבד. סמכות השיפוט הייחודית נתונה לבתי המשפט המוסמכים בתל-אביב.

## \*\*\*